**11-23/ELC-00012 eta 13 eta 11-24/ELC-00001. Nafarroako Parlamentuak Nafarroako Kontseilurako izendatu behar dituen kideak hautatzea.**

**Hautagaitzak aldarrikatzea**

2024ko martxoaren 25ean eginiko bilkuran, Nafarroako Parlamentuko Mahaiak, Eledunen Batzarrari entzun ondoren, honako erabaki hau hartu zuen, besteak beste:

Nafarroako Kontseiluaren hiru kontseilari berri hautatzeari buruz 2023ko azaroaren 13an eta 2024ko martxoaren 11n Mahaiak hartutako erabakiekin bat, Alfredo Irujo Andueza jaunak, José Iruretagoyena Aldaz jaunak eta María Ángeles Egusquiza Balmaseda andreak beren agintaldia amaitu baitute, eta Nafarroako Parlamentuari dagokionez horiek proposatzea, ERABAKITZEN DA:

1. Nafarroako Kontseiluko kontseilari izateko Nafarroako Parlamentuak proposatu beharreko hautagaiak aldarrikatzea. Hona hautagaiak:

- Alberto Andérez González eta Ezequiel Urdangarín Ayestarán jaunak, Iruñeko Abokatuen Elkargo Txit Prestuak proposatuta.

- Rafael Lara González jauna, Nafarroako Alderdi Sozialista talde parlamentarioak proposatuta.

- Ana Clara Villanueva Latorre andrea, Geroa Bai talde parlamentarioak proposatuta.

- Eduardo Santos Itoiz jauna, Contigo Navarra-Zurekin Nafarroa talde parlamentarioak proposatuta.

2. Erabaki hau Nafarroako Kontseiluari eta Iruñeko Abokatuen Elkargo Txit Prestuari jakinaraztea.

3. Erabaki hau Nafarroako Parlamentuko Aldizkari Ofizialean argitara dadin agintzea. (11-23/ELC-00012, 11-23/ELC-00013 eta 11-24/ELC-00001).

Iruñean, 2024ko martxoaren 25ean

LEHENDAKARIA

Unai Hualde Iglesias